Ёсць поспехі ў вырашэнні кадравай праблемы. Маладым спецыялістам – выпускнікам ВНУ дапамагаюць асвоіцца ў прафесіі вопытныя медработнікі. Да прыкладу, прынялі на работу многа маладых тэрапеўтаў, імі апякуецца загадчыца паліклінікі Алена Куцко. Над маладым доктарам-анколагам узяла шэфства Інэса Гусева. Над маладым спецыялістам траўматолагам настаўнічае вопытны Анатоль Лаўроўскі. У кожным аддзяленні з’явіліся новыя медсёстры, яны пад апекай старшых медсёстраў і галоўнай медсястры ЦРБ Алы Баковіч. Укамплектаваны памочнікамі дактароў медучасткі ў Наваельні, Казлоўшчыне, Дварцы, Хвінявічах. Праз гэта наблізілі кваліфікаваную меддапамогу да сельскіх жыхароў. Усе маладыя спецыялісты прыйшлі добра тэарэтычна падрыхтаваныя, перспектыўныя. Марыя Максімовіч з Кубкам за перамогу ў абласным аглядзе 2017 года.